cyanic-selkie/wikianc huggingface dataset:
শান্তা ইসলাম
প্রাথমিক জীবন এবং কর্মজীবন
শান্তা টেলিভিশন নাটক অভিযোগ এ অভিনয়ের মাধ্যমে অভিনয় ছোট পর্দায় অভিনয় শুরু করেন এবং থিয়েটারে জীবন শুরু করেন যুদ্ধ এবং যোদ্ধার মাধ্যমে। এছাড়াও তিনি বেশ কয়েকটি টেলিভিশনের অনুষ্ঠান উপস্থাপনাও করেছেন।
জঙ্গল ইউনিয়ন
জঙ্গল ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন। রাজবাড়ী জেলার বালিয়াকান্দি উপজেলা থেকে ৫ কিলোমিটার পশ্চিমে ২য় তলা ভবন নিয়ে এই ইউনিয়ন পরিষদের অবস্থান। এই ইউনিয়ন পরিষদের পূর্বে বালিয়াকান্দি ইউনিয়ন, পশ্চিমে ও দক্ষিণে মাগুড়া জেলা ও গড়াই নদী এবং উত্তরে নারুয়া ইউনিয়ন পরিষদ। এর আয়তন ১০.৭০ বর্গমাইল।
আয়তন ও জনসংখ্যা
গ্রামের সংখ্যা: ৩৪টি মৌজার সংখ্যা: ১৩টি মোট জনসংখ্যা: প্রায় ২০,৩০১ জন (পুরুষ- ৯,৮১৫ জন এবং মহিলা- ৯,২৮৬ জন)।
শিক্ষা
শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: নৃপেন্দ্রনাথ বিশ্বাস। প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
আম্বরনাথ
আম্বরনাথ (Ambarnath) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে আম্বরনাথ শহরের জনসংখ্যা হল ২০৩,৭৯৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আম্বরনাথ এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
সাজনপুর ইসলামিয়া উচ্চ বিদ্যালয়
সাজনপুর ইসলামিয়া উচ্চ বিদ্যালয় (Sajanpur Islamia High School) শরীয়তপুর জেলার ভেদরগঞ্জ থানার সাজনপুর গ্রামের একটি ঐতিহ্যবাহী বিদ্যালয়। এটি পাকিস্তানি শাসনামলে প্রতিষ্ঠিত হয়। এর প্রতিষ্ঠাতা হলেন আলহাজ্ব মুন্সি হোসেন আলী সরদার।
কর্তৃপক্ষ ও বিদ্যালয়
সাজনপুর ইসলামিয়া উচ্চ বিদ্যালয়ের সভাপতি হলেন সাবেক ইউপি -চেয়ারম্যান আলি আজম ফরিদি।প্রধান শিক্ষক তোফাজ্জল হোসেন মোড়ল। সহকারী প্রধান শিক্ষক খালেদ মোঃ আলমগীর। শিক্ষকের সংখ্যা ১৫ জন।ছাত্র-ছাত্রীর সংখ্যা ৫৫০+ । এছাড়াও আছেন একজন কেরানী,একজন দপ্তরি,একজন আয়া-ওয়াশম্যান।
বার্ষিক সাংষ্কৃতিক অনুষ্ঠান
বিদ্যালয়ে প্রতিবছর ছাত্রছাত্রী, ম্যানেজিং কমিটি এবং স্থানীয় স্বেচ্ছাসেবকদের পক্ষ থেকে ক্রীড়া ও সাংস্কৃতিক প্রতিযোগিতা অনুষ্ঠানের আয়োজন করা হয়। ক্রীড়া প্রতিযোগিতার মধ্যে রয়েছে বিভিন্ন রকমের দৌড়, উচ্চ লাফ, দীর্ঘ লাফ, গোলক নিক্ষেপ, কাবাডি খেলা, যেমন খুশি তেমন সাজ, মেয়েদের বিষের বালিশ ইত্যাদিসহ অন্যান্য আয়োজন। সাংস্কৃতিক প্রতিযোগিতার মধ্যে রয়েছে কোরআন তেলাওয়াত, গীতা পাঠ, কবিতা আবৃতি,গজল, উপস্থিত বক্তৃতা, গান ও নৃত্য পরিবেশন ইত্যাদি। উপস্থিত বিচারকদের দ্বারা প্রথম,দ্বিতীয় ও তৃতীয় নির্বাচিত হয়।বিদ্যালয়ের শিক্ষক,ছাত্রছাত্রীসহ স্থানীয় এলাকার লোকজন বিদ্যালয়ের প্রাঙ্গনে এসে সাংস্কৃতিক অনুষ্ঠান উপভোগ করেন।
খেলার মাঠ এবং উদ্যান
প্রতিবছর এ মাঠেই স্থানীয় মাধ্যমিক বিদ্যালয়গুলোর মধ্যে আন্তঃস্কুল ফুটবল টূর্ণামেণ্ট এবং ক্রিকেট টূর্ণামেণ্টের আয়োজন হয়।এছাড়া স্থানীয় অন্যান্য খেলার কার্যক্রম এ মাঠেই অনুষ্ঠিত হয়।এ মাঠ যেন বিদ্যালয়ের ছাত্রছাত্রী এবং স্থানীয় লোকদের খেলাধুলা ও বিনোদনের কেন্দ্রস্থল।
স্কুল ল্যাব
বিদ্যালয়টিতে বিজ্ঞান বিভাগের শিক্ষার্থিদের জন্যে একটি সায়েন্স ল্যাব ও একটি কম্পিউটার ল্যাব রয়েছে।বর্তমানে এর সুদূরপ্রসারী ব্যবস্থা না থাকায় এগুলোর উন্নয়ন কার্যক্রম চলছে।
বিশ্বসাহিত্য কেন্দ্র শাখা
বাংলাদেশের বিশ্বসাহিত্য সংগঠন সেকায়েপ থেকে অনূদিত সাহিত্যের বিভিন্ন বই,উপন্যাস,গ্রন্থ,গল্প ইত্যাদি ছাত্রছাত্রীদের বিনামূল্যে পড়তে দেয়া হয়।এর জন্যে একজন শিক্ষক নিয়োগ আছেন।প্রত্যেক শ্রেণির জন্য উপযুক্ত বইগুলো আলাদাভাবে রাখা হয়।বইপ্রেমী ছাত্রছাত্রীরা এর সদস্য হয়ে বিভিন্ন রকমের উপন্যাস,গ্রন্থ পড়তে পারে।বছরে এসব বই থেকে একটা পরিক্ষার আয়োজন করা হয়ে থাকে।ভালো ফলাফলকারি ছাত্রছাত্রীরা বই পুরস্কার পেয়ে থাকে।
লুটিয়া গোবি
লুটিয়া গোবি  (বৈজ্ঞানিক নাম: Eleotris lutea) (ইংরেজি: Lutea sleeper) হচ্ছে Eleotridae পরিবারের Eleotris গণের একটি স্বাদুপানির মাছ।
বর্ণনা
এদের শরীর বড়, মাথা সংকুচিত, নিচের চোয়াল ওপরের চেয়ে বেশি দীর্ঘ। উভয় চোয়ালে ৩ থেকে ৪টি সারি যুক্ত ভিলিফর্ম দাঁত থাকে। বাইরের সারি বড় করা ও নীচের চোয়াল মধ্যে অভ্যন্তরীণ সারির দাঁত বড়।এদের শক্ত মেরুদন্ড আছে। বড় এবং কাটাযুক্ত জিহ্বা আছে। শরীরের রং বাদামী-ধূসর।
বিস্তৃতি
এই মাছ বাংলাদেশ, ভারত, মায়ানমার অঞ্চলে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মন্তব্য
লুটিয়া গোবি মাছের উল্লেখযোগ্য বৈশিষ্ট্য হলও এর শ্রেনিপাখনা সম্পূর্ণভাবে আলাদা যা কখনও চাকতির ন্যায় চোষক অঙ্গ তৈরি করে না। E. lutea ও E. fusca দেখতে প্রায় একি রকম তবে E. lutea মাছের আঁইশ চোখ পর্যন্ত বিস্তৃত। E. fusca মাছের প্রাক-পৃষ্ঠীয় আঁইশ তুন্ড পর্যন্ত বিস্তৃত থাকে।
আলেক্স রেমিরো
আলেহান্দ্রো রেমিরো গারগায়ো (Álex Remiro; জন্ম: ২৪ মার্চ ১৯৯৫; আলেক্স রেমিরো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে গোলরক্ষক হিসেবে খেলেন।
প্রারম্ভিক জীবন
আলেহান্দ্রো রেমিরো গারগায়ো ১৯৯৫ সালের ২৪শে মার্চ তারিখে স্পেনের কাসকান্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রেমিরো স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।
অবসরভাতা
থাম্ব|একটি অবসরভাতা প্রদান কেন্দ্র অবসরভাতা বা পেনশন (Pension) অর্থ এমন একটি তহবিল যেখানে কোনও কর্মীর চাকরিতে নিযুক্ত থাকাকালীন সময়ে কিছু সংখ্যক অর্থ আলাদা করে যোগ করা হয় এবং যেগুলি থেকে পর্যায়ক্রমিক আকারে ব্যক্তির অবসর গ্রহণের পরে সহায়তা প্রদানের জন্য অর্থগুলি প্রদান করা হয়।
সামাজিক ও রাষ্ট্রীয় অবসরভাতা
অনেক দেশ ও অঞ্চল তাদের অবসর গ্রহণের সময় (বা কোনক্ষেত্রে অক্ষম হয়ে গেলে) আয়ের জন্য তাদের নাগরিক এবং বাসিন্দাদের জন্য তহবিল তৈরি করেছে। সাধারণত এসব সুবিধা ভোগের জন্য নাগরিকের কর্মজীবন জুড়ে অর্থ প্রদানের প্রয়োজন পরে। উদাহরণস্বরূপ, যুক্তরাজ্যের জাতীয় বীমা বা আমেরিকা যুক্তরাষ্ট্রের সামাজিক সুরক্ষা নাগরিকের অবসর সময়ে তাদের দ্বারা গচ্ছিত অর্থের সাথে সামঞ্জস্য রেখে অবসরভাতা প্রদান করে থাকে। ৮০ টিরও বেশি দেশে সামাজিক অবসরভাতা রয়েছে।
বাংলাদেশ
৩০শে মার্চ, ২০২২ এ বাংলাদেশ সরকার খসড়া সার্বজনীন পেনশন আইন প্রণয়ন করে, যা সরকারি বিভিন্ন মন্ত্রণালয়ের আলোচনার মাধ্যমে তৈেি হয়। এতে বাংলাদেশের সকল বেসরকারি ও প্রবাসী ব্যক্তির জন্য পেনশনের ব্যবস্থা থাকবে। প্রাথমিকভাবে এটি স্বেচ্ছা কার্যক্রম হলেও, পরবর্তীতে তা বাধ্যতামূলক হতে পারে।
অক্ষম পেনশন
অক্ষম ব্যক্তিদের জন্য কিছু পেনশন প্রদান করা হয়। সাধারণ অবসর সময়ের পূর্বে তাদের জন্য অবসর ও অবসর ভাতার ব্যবস্থা করা হয়। অবসর গ্রহণের পরিকল্পনাগুলি কীভাবে অবসর সুবিধাগুলি নির্ধারণ করা হয় তার ভিত্তিতে সংজ্ঞায়িত ও শ্রেণীবদ্ধ করা যেতে পারে।
নির্ধারিত সুবিধা পরিকল্পনা
নির্ধারিত সুবিধা পরিকল্পনা একটি ঐতিহ্যবাহী সংজ্ঞায়িত পরিকল্পনা যাতে অবসর নেওয়ার সুবিধাটি বিনিয়োগের রিটার্নের উপর নির্ভর না করে কিছু সূত্র দ্বারা নির্ধারিত হয় যাতে করে সদস্যগন প্রতিষ্ঠান থেকে বাড়তি সুবিধা পেয়ে থাকে। মার্কিন যুক্তরাষ্ট্রে সামাজিক সুরক্ষা হিসাবে সরকারী অবসরভাতা এক ধরনের সংজ্ঞায়িত সুবিধা সম্পন্ন অবসর পরিকল্পনা। এসব সুবিধা দেয়ার জন্য সরকারের আলাদা একটি হিসাব থাকে যা দেখাশোনার জন্য সরকারের আলাদা একটি শাখা কাজ করে। সংজ্ঞায়িত সুবিধা সম্পন্ন পরিকল্পনার একটি ঐতিহ্যবাহী রূপ হল চূড়ান্ত বেতন পরিকল্পনা, যার অধীনে প্রদেয় পেনশনটি বছরের বহু বছরের কাজের সমান, অবসর গ্রহণের সময় সদস্যের বেতনের দ্বারা বহুগুণে বৃদ্ধিযোগ্য হার হিসাবে পরিচিত একটি গুণকের দ্বারা গুণিত হয়। চূড়ান্ত অর্জিত অর্থ একটি মাসিক পেনশন বা একক পরিমাণ হিসাবে পাওয়া যায় তবে সাধারণত মাসিক হিসেবে বেশি প্রদান করা হয়।
বিতর্ক
বাংলাদেশে অবসরভাতা সংক্রান্ত দীর্ঘসূত্রিতা পরিলক্ষিত হয় দীর্ঘদিন থেকেই, বিশেষ করে বেসরকারি বিদ্যালয়-কলেজের শিক্ষকদের ক্ষেত্রে। বাংলাদেশ অবসর ও কল্যাণ সুবিধা বোর্ডের নিয়ম অনুযায়ী, এমপিওভুক্ত (বেতন বাবদ মাসে সরকারি অনুদান) শিক্ষাপ্রতিষ্ঠানের শিক্ষক-কর্মচারীরা অবসরের পর অবসর সুবিধা ও কল্যাণ সুবিধা — এ দুই ধরনের সুবিধা পান। এ নিয়ম অনুযায়ী বয়স ৬০ বছর পার হলে অথবা চাকরির মেয়াদ ২৫ বছর পূর্ণ হলে বেসরকারি শিক্ষক-কর্মচারীরা অবসর গ্রহণ করেন। তবে কেউ মৃত্যুবরণ করলে তাঁর পরিবার ঐ নির্ধারিত পরিমাণে টাকা পায়। কমপক্ষে ১০ বছর পূর্ণ করে স্বেচ্ছায় অবসরে গেলেও জমাকৃত টাকা সুদসহ পাওয়া যায়। এ অবসরভাতার একটি অংশ ৪ শতাংশ হারে কর্মকর্তা ও শিক্ষকদের বেতন থেকে কেটে রাখা হয়, সেই পরিমাণের ভিত্তিতে সরকার অপর অংশ প্রদান করে ভাতা দিয়ে থাকে। তবে এ খাতে বরাদ্দকৃত অর্থের অভাবে অবসরভাতা সময়মত না পাওয়া নিয়ে অভিযোগ বর্তমান।
ডাউন টু আর্থ (ম্যাগাজিন)
ডাউন টু আর্থ হল একটি পাক্ষিক ম্যাগাজিন যা পরিবেশ ও উন্নয়নের রাজনীতির উপর দৃষ্টি নিবদ্ধ করে, ভারতের নয়াদিল্লিতে প্রকাশিত। সেন্টার ফর সায়েন্স অ্যান্ড এনভায়রনমেন্ট (CSE) পত্রিকাটি তৈরিতে সহায়তা করে।
সম্পর্কিত
এটি ১৯৯২ সালে পরিবেশবিদ অনিল আগরওয়াল দ্বারা শুরু হয়েছিল, পরিবেশ ও উন্নয়নের চ্যালেঞ্জ সম্পর্কে মানুষকে সচেতন করার এবং সচেতন পরিবর্তন এজেন্ট তৈরি করার প্রতিশ্রুতি নিয়ে। ভারতীয় পরিবেশবাদী সুনিতা নারাইন, CSE-এর মহাপরিচালক, বর্তমান সম্পাদক। পাক্ষিক বিন্যাসটি বিশেষভাবে CSE-এর গবেষণা, বিশ্লেষণ এবং ডকুমেন্টেশন প্রচেষ্টার পরিপূরক করার জন্য তৈরি করা হয়েছিল, যা ১৯৮০ সালে অনিল আগরওয়াল দ্বারা প্রতিষ্ঠিত হয়েছিল। ম্যাগাজিনের উদ্দেশ্য / প্রতিষ্ঠার নীতিগুলি, যেমনটি প্রথম সম্পাদকীয়তে কল্পনা করা হয়েছিল, "তথ্য বাজারের একটি অংশ দখল" করার পরিবর্তে "একটি গুরুত্বপূর্ণ তথ্য ফাঁক পূরণ করা" ছিল। প্রতিবেদন এবং বিশ্লেষণ গ্রাম, মাঠ, কারখানা এবং ল্যাব, যেখানে মূলধারার মিডিয়া খালি করেছে সেখান থেকে তথ্য এবং বিশ্লেষণ সহ একটি ক্রমবর্ধমান তরুণ ভারতকে সক্ষম করার জন্য প্রস্তুত।
বিভাগ এবং উদ্যোগ
ডাউন টু আর্থ বুকস হল ম্যাগাজিনের প্রকাশনা শাখা। এটি দুটি বার্ষিক প্রকাশ করে: ভারতের পরিবেশ রাজ্য এবং ভারতের পরিবেশের রাজ্য, পরিবেশের উপর দেশের একমাত্র বার্ষিক সমীক্ষা। পরেরটি প্রতি বিশ্ব পরিবেশ দিবসে প্রকাশিত ভারতের পরিবেশের অবস্থা সম্পর্কে সম্পূর্ণ ডেটা-চালিত বার্ষিক বিবৃতি।
দ্য ইয়াং এনভায়রনমেন্টালিস্ট হল একটি ডাউন টু আর্থ এবং গোবর টাইমসের উদ্যোগ যা তরুণ এবং কৌতূহলীদের মধ্যে পরিবেশ সচেতনতা বাড়াতে।
স্বীকৃতি
পত্রিকাটি ২০১৭ সালে তার প্রতিবেদনের জন্য ওজোন পুরস্কারে ভূষিত হয়েছিল, এবং এর লেখকরা অনেক জাতীয় ও আন্তর্জাতিক ফেলোশিপ জিতেছেন। এটি ২০১৩ সালে গ্রীনকর্ড ইন্টারন্যাশনাল মিডিয়া অ্যাওয়ার্ড জিতেছে
পারথালে পারাভাসাম
পারথালে পারাভাসাম (பார்த்தாலே பரவசம்; পরমানন্দ, শুধু দেখে যাচ্ছি) হচ্ছে ২০০১ আসলে মুক্তিপ্রাপ্ত একটি তামিল চলচ্চিত্র। কৈলাস বলচন্দ যিনি ছিলেন তামিল চলচ্চিত্র শিল্পের খ্যাতিমান পরিচালক এই চলচ্চিত্রটির পরিচালনা করেছিলেন এবং এটি ছিলো তার বানানো ১০০তম চলচ্চিত্র। কৈলাস বলচন্দের নিজেরই প্রযোজনা প্রতিষ্ঠান কবিতালয় প্রোডাকশন্সের ব্যানারে চলচ্চিত্রটি নির্মিত হয়েছিলো। চলচ্চিত্রটিতে মুখ্য ভূমিকা ছিলেন মাধবন এবং সিমরান, এছাড়াও স্নেহা, রাঘব লরেন্স, বিবেক এবং বালি ছিলেন। এ আর রহমান ছিলেন চলচ্চিত্রটির গানগুলোর সুরকার এবং গীতিকার ছিলেন বালি এবং না. মুথুকুমার এবং বৈরামুথু।
২০০১ সালের ১৪ই নভেম্বর মুক্তি পাওয়া চলচ্চিত্রটি বক্স অফিসে মুখ থুবড়ে পড়ে গিয়েছিলো।
সিরিয়ায় পানি সরবরাহ ও স্বাস্থ্যবিধান
সিরিয়া এমন একটি দেশ যেখানে বৃষ্টিপাত কম হয় এবং পানির উৎসও খুব কম। সিরিয়ায় সবচেয়ে বেশি পানি প্রয়োজন হয় কৃষিকাজে। গৃহস্থালির কাজে সিরিয়ায় যে পরিমাণ পানি খরচ হয় তা মোট পানির খরচের তুলনায় মাত্র ৯%। সিরিয়ায় খুব দ্রুত জনসংখ্যা বৃদ্ধি পাচ্ছে এবং এর সাথে শহর ও কল-কারখানায় পানির চাহিদাও বৃদ্ধি পাচ্ছে। ২০০৬ সালে, সিরিয়ার জনসংখ্যা ছিল ১ কোটি ৪ লক্ষ। জন্মবৃদ্ধি হার ছিল ২.৭%।
প্রাপ্যতা
শহুরে এলাকার ৯৫% ঘরবাড়িতে সরকারীভাবে পানি সরবরাহ করা হয়। গ্রাম্য এলাকায় এর পরিমাণ ৮০%।
খাবার পানির সরবরাহ
ইহুদি ধর্ম
ইহুদিধর্ম বা যিহূদীধর্ম (יַהֲדוּת Yahadut) হল একটি ইব্রাহিমীয়, একেশ্বরবাদী ও নৃগোষ্ঠীগত ধর্ম যা ইহুদি জাতির সামষ্টিক ধর্মীয়, সাংস্কৃতিক এবং আইনগত ঐতিহ্য ও সভ্যতাকে ধারণ করে।  এটি ব্রোঞ্জ যুগে মধ্যপ্রাচ্যে একটি সংগঠিত ধর্ম হিসেবে উৎপত্তিলাভ করে। আধুনিক ইহুদিধর্ম প্রায় ৫০০ খ্রীষ্টপূর্বাব্দে প্রাচীন ইস্রায়েল ও যিহূদার ধর্ম ইয়াহ্‌ওয়েহ্‌বাদ থেকে বিবর্ধিত হয়। ফলে এটিকে অন্যতম প্রাচীন একেশ্বরবাদী ধর্ম হিসেবে বিবেচনা করা হয়। ধার্মিক ইহুদিরা ইহুদিধর্মকে তাদের পূর্বপুরুষ ইস্রায়েলীয়দের সঙ্গে ঈশ্বরের স্থিরকৃত নিয়মের বহিপ্রকাশ বলে গণ্য করে। এর অন্তর্ভুক্ত রয়েছে বিস্তৃত গ্রন্থাবলি, অনুশীলন, ধর্মতাত্ত্বিক অবস্থান ও সাংগঠনিক রূপ।
সিরিয়ায় পানি সরবরাহ ও স্বাস্থ্যবিধান
প্রাপ্যতা
স্বাস্থ্যবিধানের উন্নতিকরণ
ইহুদি ধর্ম
প্রচলিত ইহুদি বোঝাপড়া মোতাবেক তোরাহ হল তানাখ নামে পরিচিত বৃহত্তর পাঠের অংশ। তানাখ ধর্মনিরপেক্ষ পণ্ডিতদের কাছে “হিব্রু বাইবেল” এবং খ্রীষ্টানদের কাছে “পুরাতন নিয়ম” নামে পরিচিত। তোরাহের সম্পূরক মৌখিক ঐতিহ্যকে মিদ্রাশ ও তালমুদের মতো পরবর্তী গ্রন্থ দ্বারা উপস্থাপন করা হয়। ইব্রীয় শব্দ তোরাহের অর্থ হতে পারে “শিক্ষা”, “আইন” বা “নির্দেশ”, যদিও “তোরাহ” একটি সাধারণ শব্দ হিসেবেও ব্যবহৃত হতে পারে যা মোশির মূল পাঁচটি বইয়ের সম্প্রসারণ বা বিস্তার করে এমন যেকোনো ইহুদি পাঠকে বোঝায়। ইহুদি আধ্যাত্মিক ও ধর্মীয় ঐতিহ্যের মর্মস্থলের প্রতিনিধিত্বকারী তোরাহ হল একটি পরিভাষা ও শিক্ষাবলির একটি সমুচ্চয় যা অন্তত সত্তরটি এবং সম্ভাব্য অসীম দিক ও ব্যাখ্যা সমেত স্পষ্টত স্ব-অবস্থানে রয়েছে। ইহুদিধর্মের গ্রন্থ, ঐতিহ্য এবং মূল্যবোধ খ্রীষ্টধর্ম ও ইসলাম-সহ পরবর্তী অব্রাহামীয় ধর্মগুলোকে দৃঢ়ভাবে প্রভাবিত করেছে। হেলেনীয়বাদের মতো ইব্রীয়বাদও প্রারম্ভিক খ্রীষ্টধর্মের একটি মূল পটভৌমিক উপাদান হিসাবে এর প্রভাব বিস্তারের মাধ্যমে পশ্চিমা সভ্যতা গঠনে গুরুত্বপূর্ণ ভূমিকা পালন করেছে।
সিরিয়ায় পানি সরবরাহ ও স্বাস্থ্যবিধান
পানির গুণগত মান
আলেপ্পো ছাড়া সকল প্রধান শহরে ও গ্রামাঞ্চলে, ঝরনা এবং ভূগর্ভস্থ পানি থেকে বিশুদ্ধ পানি সরবরাহ করা হয়। খুব বড় পরিসরে আসাদ হ্রদ থেকে পানি বিশুদ্ধ করা হয়। এই পানি আলেপ্পোতে গৃহস্থালি কাজকর্ম করার জন্য সরবরাহ করা হয়।
ইহুদি ধর্ম
ইহুদিধর্মের মধ্যে বিভিন্ন ধরনের ধর্মীয় আন্দোলন রয়েছে যাদের বেশিরভাগই রব্বিনীয় ইহুদিধর্ম থেকে উদ্ভূত হয়েছে, যা মনে করে যে ঈশ্বর সীনয় পর্বতে মোশির কাছে তার আইন ও আদেশগুলো লিখিত এবং মৌখিক তোরাহ উভয় আকারে প্রকাশ করেছিলেন। ঐতিহাসিকভাবে এই দাবির সমস্ত বা অংশকে বিভিন্ন গোষ্ঠীর দ্বারা চ্যালেঞ্জ করা হয়েছিল, যেমন: দ্বিতীয় মন্দির আমলে সদ্দূকী ও হেলেনীয় ইহুদিধর্ম; প্রারম্ভিক ও বিলম্বিত মধ্যযুগে করাইট ইহুদি; এবং আধুনিক অনর্থোডক্স সম্প্রদায়ের বিভিন্ন অংশ। ইহুদিধর্মের কিছু আধুনিক শাখা, যেমন: মানবতাবাদী ইহুদিধর্মকে ধর্মনিরপেক্ষ বা অনাস্তিক্যবাদী হিসেবে বিবেচনা করা যেতে পারে।  বর্তমানে সবচেয়ে বড় ইহুদিধর্মীয় আন্দোলন হল অর্থোডক্স ইহুদিধর্ম (হারেদি ইহুদিধর্ম ও আধুনিক অর্থোডক্স ইহুদিধর্ম), রক্ষণশীল ইহুদিধর্ম এবং সংস্কার ইহুদিধর্ম। এই গোষ্ঠীগুলোর মধ্যে পার্থক্যের প্রধান উৎস হল হালাখা (ইহুদি আইন), রব্বিনীয় ঐতিহ্যের কর্তৃত্ব ও ইস্রায়েল রাষ্ট্রের তাৎপর্য।  অর্থোডক্স ইহুদিধর্ম মনে করে যে তোরাহ ও হালাখা উৎপত্তিগতভাবে ঐশ্বরিক, চিরন্তন ও অপরিবর্তনীয় এবং তাদের কঠোরভাবে অনুসরণ করা উচিত। রক্ষণশীল ও সংস্কার ইহুদিধর্ম আরও উদার। রক্ষণশীল ইহুদিধর্ম সাধারণত সংস্কার ইহুদিধর্মের চেয়ে ইহুদি ধর্মের বাধ্যবাধকতাগুলোর আরও ঐতিহ্যবাদী ব্যাখ্যাকে প্রচার করে। একটি গতানুগতিক সংস্কার অবস্থান হল যে হালখাকে সাধারণ নির্দেশিকাগুলোর একটি সমুচ্চয় হিসাবে দেখা উচিত নয় বরং বিধিনিষেধ ও বাধ্যবাধকতার একটি সমুচ্চয় রূপে দেখা উচিত যা পালন করা সকল ইহুদির জন্য বাধ্যতামূলক। ঐতিহাসিকভাবে বিশেষ আদালত হালখা বলবৎ করত; আজও এই আদালতগুলো বিদ্যমান, কিন্তু ইহুদিধর্মের অনুশীলন বেশিরভাগই স্বেচ্ছাধীন। ধর্মতাত্ত্বিক ও আইনি বিষয়ে কর্তৃত্ব কোনো একক ব্যক্তি বা সংস্থার উপর ন্যস্ত নয়, বরং পবিত্র গ্রন্থাবলি এবং সেগুলোর ব্যাখ্যাকারী রব্বি ও পণ্ডিতদের উপর ন্যস্ত।
সিরিয়ায় পানি সরবরাহ ও স্বাস্থ্যবিধান
পানির উৎস
ভূগর্ভস্থ পানি, কূপ এবং ঝরনা থেকে সিরিয়ার গৃহস্থালির পানির চাহিদা মেটানো হয়। শুধুমাত্র আলেপ্পো শহরে আসাদ হ্রদ থেকে পানি সরবরাহ করা হয়। আবার, হিমস শহরে পানি সরবরাহ করা হয় হিমস হ্রদ থেকে।
ইহুদি ধর্ম
জন্মগত ইহুদি ও ধর্মান্তরিত ইহুদিসহ ইহুদিরা একটি নৃধর্মীয় গোষ্ঠী। ২০১৯ সালের একটি পরিসংখ্যান অনুসারে বিশ্বে ইহুদি জনসংখ্যা ১৪.৭ মিলিয়ন বা মোট বৈশ্বিক জনসংখ্যার ০.২৫%। ইহুদিদের প্রায় ৪৬.৯% ইসরায়েলে এবং ৩৮.৮% যুক্তরাষ্ট্র ও কানাডায় বসবাস করে, বাকিদের অধিকাংশ বসবাস করে ইউরোপে এবং অন্যান্য সংখ্যালঘু গোষ্ঠীর বসবাস লাতিন আমেরিকা, এশিয়া, আফ্রিকা ও অস্ট্রেলিয়া জুড়ে। পৃথিবীব্যাপী ১৪.৫ থেকে ১৭.৪ মিলিয়ন অনুসারী নিয়ে ইহুদিধর্ম বিশ্বের দশম বৃহত্তম ধর্ম।
সিরিয়ায় পানি সরবরাহ ও স্বাস্থ্যবিধান
দূষিত পানির ব্যবস্থাপনা
২০০২ সালে, সিরিয়ায় দূষিত পানির পরিমাণ ছিল ১৩৬৪ মিলিয়ন মি৩। এই দূষিত পানির মধ্যে ৫৫০ মিলিয়ন মি৩ অর্থাৎ ৪০% পানি দামেস্ক, আলেপ্পো, হিমস এবং সালামিয়াহতে সেচের জন্য সরবরাহ করা হয়। ২০০৯ সালের অক্টোবরে, সিরিয়ার মিনিস্ট্রি অব হাউজিং এন্ড কনস্ট্রাকশন দূষিত পানির ব্যবস্থাপনার জন্য পরিকল্পনা গ্রহণ করে। এই পরিকল্পনা অনুসারে পুরো দেশজুড়ে ১৮০টি শোধনাগার তৈরি করা হবে। এর মধ্যে দুটি পুরোভূমিতে তৈরি করা হবে। একটি জারামানাহ এলাকায় এবং আরেকটি হবে আস শুয়াদা শহরের দক্ষিণাঞ্চলে। এই দুটি শোধনাগার তৈরির জন্য সিরিয়ান-কাতারি হোল্ডিং কোম্পানির সাথে চুক্তি স্বাক্ষরিত হয়।
বিভিন্ন প্রতিষ্ঠানের কার্যক্রম
সিরিয়ায় পানি ব্যবস্থাপনা নানান ভাগে বিভক্ত এবং বিভিন্ন প্রতিষ্ঠান তাদের দায়িত্ব অনুসারে পানি ব্যবস্থাপনার দায়িত্বে থাকে।
ইহুদি ধর্ম
উৎপত্তি
রাজা দায়ূদ প্রতিষ্ঠিত হওয়ার পরে তিনি নবী নাথনকে বলেন যে তিনি একটি স্থায়ী মন্দির তৈরি করতে ইচ্ছুক এবং তার কর্মের পুরষ্কার হিসাবে ঈশ্বর দায়ূদকে প্রতিশ্রুতি দেন যে তিনি তার পুত্র শলোমনকে প্রথম মন্দির নির্মাণের অনুমতি দেবেন এবং তার সন্তানেরা কখনও সিংহাসনচ্যুত হবে না।
সিরিয়ায় পানি সরবরাহ ও স্বাস্থ্যবিধান
বিভিন্ন প্রতিষ্ঠানের কার্যক্রম
পানি সরবরাহ এবং স্বাস্থ্যবিধানের জন্য পরিকল্পনা প্রস্তাব, গ্রহণ এবং বাস্তবায়নের জন্য সিরিয়ার মিনিস্ট্রি অব হাউজিং এন্ড কনস্ট্রাকশন কোম্পানি দায়িত্বে থাকে। এটির ১৪টি পানি শোধনাগারের মধ্য দিয়ে প্রতিষ্ঠানটি বিশুদ্ধ পানি সরবরাহ করে।
ইহুদি ধর্ম
উৎপত্তি
রব্বিনীয় ঐতিহ্য মোতাবেক আইনের বিশদ বিবরণ ও ব্যাখ্যা, যাকে মৌখিক তোরাহ বা মৌখিক আইন বলা হয়, মূলত একটি অলিখিত ঐতিহ্য ছিল যার ভিত্তি ছিল ঈশ্বর সীনয় পর্বতে মোশিকে যা বলেছিলেন। যাই হোক, যেহেতু ইহুদিদের ওপর অত্যাচার বৃদ্ধি পায় এবং বিশদ বিবরণগুলো ভুলে যাওয়ার ঝুঁকিতে পড়ে, তাই এই মৌখিক আইনগুলো রব্বি যিহূদা হানাসি (রাজকুমার যিহূদা) মিশনাতে লিপিবদ্ধ করেন, যা প্রায় ২০০ খ্রীষ্টাব্দে সংশোধিত হয়।
সিরিয়ায় পানি সরবরাহ ও স্বাস্থ্যবিধান
বিভিন্ন প্রতিষ্ঠানের কার্যক্রম
আবার, মিনিস্ট্রি অব লোকাল এডমিনিস্ট্রেশনের দায়িত্ব হল আঞ্চলিক পর্যায়ে নানান পরিকল্পনা গ্রহণ, বাস্তবায়ন ও তদারকি করা। বিশুদ্ধ পানি নিশ্চিত করার মাধ্যমে পরিবেশ রক্ষা করাও এই প্রতিষ্ঠানের অন্যতম দায়িত্ব।
ইহুদি ধর্ম
উৎপত্তি
তালমুদ ছিল মিশনা ও গমারা উভয়েরই সংকলন, পরবর্তী তিন শতাব্দীতে রব্বিনীয় ভাষ্যগুলি সংশোধন করা হয়েছিল। গমারার উৎপত্তি ইহুদি বৃত্তির দুটি প্রধান কেন্দ্র, ফিলিস্তিন ও বাবিল। তদনুসারে, বিশ্লেষণের দুটি সংস্থা তৈরি হয়েছিল এবং তালমুদের দুটি রচনা তৈরি হয়েছিল। পুরনো সংকলনটিকে যিরূশালেমীয় তালমুদ বলা হয়। এটি ফিলিস্তিনে ৪র্থ শতাব্দীতে কোনো এককালে সংকলিত হয়েছিল। বাবিলীয় তালমুদ পণ্ডিত ১ম রব্বিনা, ২য় রব্বিনা ও রব আশি কর্তৃক ৫০০ খ্রীষ্টাব্দে অধ্যয়নগৃহসমূহে আলোচনার মাধ্যমে সংকলিত হয়েছিল, যদিও পরবর্তীতে এর সম্পাদনা অব্যাহত ছিল।
সিরিয়ায় পানি সরবরাহ ও স্বাস্থ্যবিধান
বিভিন্ন প্রতিষ্ঠানের কার্যক্রম
আর সকল পরিবেশ সংক্রান্ত বিষয়ের তদারকি করে স্টেট মিনিস্টার ফর এনভায়রনমেন্টাল এফেয়ারস।
কৃষিকাজের পানি সরবরাহের জন্য মিনিস্ট্রি অব ইরিগেশন সকল দায়িত্ব পালন করে।
২০১৯ ক্রিকেট বিশ্বকাপ নকআউট পর্ব
২০১৯ ক্রিকেট বিশ্বকাপের নক-আউট পর্বে দুইটি সেমি-ফাইনাল খেলা অনুষ্ঠিত হবে। বিজয়ী দলগুলো লর্ডসে চূড়ান্ত খেলায় প্রতিদ্বন্দ্বিতায় অবতীর্ণ হবে। প্রথম সেমি-ফাইনাল ম্যানচেস্টারের ওল্ড ট্রাফোর্ডে ও দ্বিতীয় সেমি-ফাইনাল বার্মিংহামের এজবাস্টনে অনুষ্ঠিত হবার কথা রয়েছে। ১৯৯৯ সালের প্রতিযোগিতার ন্যায় নক-আউট খেলাগুলোয় সংরক্ষিত দিন রাখা হয়েছে। এই নিয়ে তৃতীয় বার এজবাস্টন এ এবং চতুর্থ বার ওল্ড ট্রাফোর্ডে বিশ্বকাপের সেমিফাইনাল অনুষ্ঠিত হবে।
২৫ শে জুন ২০১৯, অস্ট্রেলিয়া লর্ডসে ইংল্যান্ডকে হারিয়ে প্রথম দল হিসেবে সেমিফাইনাল খেলার যোগ্যতা অর্জন করে। ভারত ২ জুলাই ২০১৯, এজবাস্টন এ বাংলাদেশকে হারিয়ে দ্বিতীয় দল হিসেবে সেমিফাইনালে নিজেদের স্থান পোক্ত করে। পরবর্তী দিন স্বাগতিক ইংল্যান্ড নিউজিল্যান্ডকে হারিয়ে সেমিফাইনালে খেলার যোগ্যতা অর্জন করে। এরপর ৫ জুলাই ২০১৯, লর্ডসে পাকিস্তান বাংলাদেশের বিরুদ্ধে নিজেদের প্রয়োজনীয় রান রেটের উন্নতি ঘটাতে না পারলে নিউজিল্যান্ড চতুর্থ দল হিসেবে সেমিফাইনাল খেলার যোগ্য বিবেচিত হয়।
এলাহে ক’লায়ী
এলাহে ক’লায়ী (জন্ম ১৭ ডিসেম্বর ১৯৫৬) একজন ইরানি রাষ্ট্রবিজ্ঞানী, সংস্কারবাদী বুদ্ধিজীবী নারী। তিনি ইরানি সংস্কারবাদী নারী পরিষদের একজন সক্রিয় সদস্য।
শিক্ষা ও কর্মজীবন
তিনি তারবিয়াত মোদারেস বিশ্ববিদ্যালয়ের আন্তর্জাতিক সম্পর্ক বিভাগে অধ্যয়ন করেন এবং এই বিভাগ থেকে ডক্টরেট ডিগ্রি লাভ করেন। এরপর তিনি আল-এত্তেলা'আত পত্রিকার সাংবাদিকতার কাজ করেন। পরে ইরানের পররাষ্ট্র মন্ত্রণালয়ে চাকরি করেন। এর পরে, তিনি শিক্ষা পরিচালক, তেহরান বিশ্ববিদ্যালয়ের রাষ্ট্রবিজ্ঞানের অধ্যাপক এবং তেহরান বিশ্ববিদ্যালয়ের আইন ও রাষ্ট্রবিজ্ঞান অনুষদের উপাচার্য হন এবং একই সাথে অন্যান্য বেশ কয়েকটি বিশ্ববিদ্যালয়ে শিক্ষকতা করেন। তিনি ইসলামী ইরান পার্টিসিপেশন ফ্রন্টের সদস্য। তিনি ইরানের পার্লামেন্টে নির্বাচনের জন্য ৫১৩ নারী প্রার্থীদের একজন ছিলেন, এবং ইসলামী প্রজাতন্ত্র ইরানের ষষ্ঠ সংসদের সদস্য ছিলেন।
এলাহে ক’লায়ী  ২০০৩ সালে ইরানে ইরানো-লিবিয়া পার্লামেন্টারিয়ান ফ্রেন্ডশিপ গ্রুপের প্রধান ছিলেন। এছাড়াও তিনি ইরান-রাশিয়া পার্লামেন্টারিয়ান ফ্রেন্ডশিপ গ্রুপের সদস্যও ছিলেন। এভাবে তিনি তেহরান প্রদেশের মহিলা কমিশনে তেহরান বিশ্ববিদ্যালয়ের প্রতিনিধি, নারী গবেষণা জার্নালের সম্পাদকীয় বোর্ডের সদস্য, নারী গবেষণা জার্নালের সম্পাদকীয় বোর্ডের সদস্য, তেহরান প্রদেশের মহিলা কমিশনে তেহরান বিশ্ববিদ্যালয়ের প্রতিনিধি ছিলেন। তার কর্মজীবন ইরানের নারী জাগরনে এক বিপ্লব এনেছে।
বৈবাহিক অবস্থা
তিনি বর্তমানে অবিবাহিত। কারও সাথে ডেটিং করেন না। তার অতীতের সম্পর্ক এবং পূর্বের কোন বাগদান সম্পর্কে জানা যায় না।
এলাহে ক’লায়ীর দৃষ্টিভঙ্গি
তিনি বলেন, "ইরানি নারীরা প্রমাণ করেছে যে তারা নারীদের ক্ষমতায়নে বাধাগুলো নামিয়ে আনতে পারে"। তিনি আরও বলেন, "আমাদের ধারাবাহিকতা, স্থিতিশীলতা এবং প্রচেষ্টার সাধনার প্রয়োজন আছে যা অবশ্যই দেশের রাজনৈতিক পরিস্থিতি এবং সমাজকে গণতান্ত্রিকীকরণের প্রক্রিয়ার সাথে সরাসরি সংযুক্ত।" “বোরজাম হলো ইরানের অঞ্চলগুলিকে পুনরুজ্জীবিত করার সুযোগ, যাতে এই অঞ্চল এবং বিশ্বের সাথে গঠনমূলকভাবে যোগাযোগ করা যায়। এটি জনগণের স্বার্থ নিশ্চিত করে সম্পর্ক গড়ে তুলতে তার ভূ -রাজনৈতিক ক্ষমতা ব্যবহার করতে পারে।” “ইরানের বিরুদ্ধে মার্কিন নীতির ক্ষেত্রে এটা গুরুত্বপূর্ণ; ইরানের বিরুদ্ধে নিয়ন্ত্রণ, নিয়ন্ত্রণ ও অবরোধ নীতির ধারাবাহিকতা। এছাড়াও এটা খুব উত্তেজনাপূর্ণ এবং সক্রিয় প্রতিদ্বন্দ্বী অঞ্চলে ইরানের নিয়ন্ত্রণ করে।" এভাবে এলাহে ক’লায়ী একদিকে নারী অধিকার বাস্তবায়নে অনেক ভুমিকা রাখেন। তিনি ইরানকে আমেরিকার চক্রান্ত থেকে রক্ষার জন্য নিজস্ব মতামত তুলে ধরেন।
থুলির
থুলির হল ১৯৮৭ সাল থেকে বিরতি ছাড়াই তামিলনাড়ু বিজ্ঞান ফোরাম দ্বারা তামিল ভাষায় প্রকাশিত একটি ভারতীয় মাসিক শিশুদের বিজ্ঞান পত্রিকা। এর উদ্দেশ্য হল বিজ্ঞানকে স্কুলের শিশুদের কাছে নিয়ে আসা, বিশেষ করে গ্রামাঞ্চলে। মাসিকের সদর দপ্তর চেন্নাইয়ে । থুলির শিশু ও শিক্ষকদের সহযোগিতায় টিকে আছে।
ইস্ট ক্যারোলাইনা বিশ্ববিদ্যালয়
ইস্ট ক্যারোলাইনা বিশ্ববিদ্যালয় (ইসিইউ) নর্থ ক্যারোলাইনার গ্রিনভিলের একটি সরকারি গবেষণা বিশ্ববিদ্যালয়। এটি নর্থ ক্যারোলিনার চতুর্থ বৃহত্তম বিশ্ববিদ্যালয়।
একটি শিক্ষক প্রশিক্ষণ বিদ্যালয় হিসাবে ১৯০৭ সালের ৪ঠা মার্চে প্রতিষ্ঠিত, ইস্ট ক্যারোলাইনা তার মূল ৪৩ একর (১৭ হেক্টর) থেকে বেড়ে আজ প্রায় ১,৬০০ একরে (৬৪৭ হেক্টর) সম্প্রসারিত হয়েছে। বিশ্ববিদ্যালয়ের একাডেমিক সুযোগ-সুবিধাগুলি ছয়টি ভূসম্পত্তির উপর অবস্থিত: প্রধান শিক্ষাঙ্গন, স্বাস্থ্য বিজ্ঞান শিক্ষাঙ্গন, উত্তর ক্যারোলিনার নিউ হল্যান্ডে পশ্চিম গবেষণা শিক্ষাঙ্গন, উপকূলীয় অধ্যয়নের জন্য ক্ষেত্র স্টেশন, গ্রিনভিলের গুদাম জেলার সহস্রাব্দ গবেষণা উদ্ভাবন শিক্ষাঙ্গন এবং ইতালির সার্টালডো আল্টোতে একটি বিদেশী শিক্ষাঙ্গন। ইসিইউ এছাড়াও উপকূলীয় অধ্যয়ন প্রতিষ্ঠান পরিচালনা করে। সমস্ত নন-হেলথ সায়েন্স মেজরসমূহ প্রধান শিক্ষাঙ্গনে অবস্থিত। কলেজ অব নার্সিং, কলেজ অব অ্যালাইড হেলথ সায়েন্সেস, ব্রডি স্কুল অব মেডিসিন এবং স্কুল অব ডেন্টাল মেডিসিন স্বাস্থ্য বিজ্ঞান শিক্ষাঙ্গনে অবস্থিত। ইস্ট ক্যারোলাইনা বিশ্ববিদ্যালয়কে "আর২: ডক্টরাল বিশ্ববিদ্যালয় – উচ্চ গবেষণা কার্যকলাপ"-এর মধ্যে শ্রেণীবদ্ধ করা হয়েছে।
এগারোটি সামাজিক ভগিনীসংঘ, ১৬ টি সামাজিক ভ্রাতৃসঙ্ঘ, চারটি ঐতিহাসিকভাবে কৃষ্ণাঙ্গ ভগিনীসংঘ, পাঁচটি ঐতিহাসিকভাবে কৃষ্ণাঙ্গ ভ্রাতৃসঙ্ঘ, একটি নেটিভ আমেরিকান ভগিনীসংঘ ও একটি নেটিভ আমেরিকান ভ্রাতৃসঙ্ঘ আছে। শিক্ষাঙ্গনে ৪০০ টিরও বেশি নিবন্ধিত ক্লাব বা সংঘ রয়েছে, যার মধ্যে ভগিনীসংঘ ও ভ্রাতৃসঙ্ঘের সদস্যরা রয়েছে।
ইতিহাস
thumb|left|ইস্ট ক্যারোলাইনা বিশ্ববিদ্যালয়ের জনক, [[থমাস জর্ডান জার্ভিস]]
শিক্ষাঙ্গন
thumb|ইসিইউ-এর কেন্দ্রীয় শিক্ষাঙ্গনে জার্ভিস রেসিডেন্স হল
ইস্ট ক্যারোলাইনা তিনটি স্বতন্ত্র শিক্ষাঙ্গনে বিভক্ত: প্রধান শিক্ষাঙ্গন, স্বাস্থ্য বিজ্ঞান শিক্ষাঙ্গন ও পশ্চিম গবেষণা শিক্ষাঙ্গন। বিশ্ববিদ্যালয়ের মালিকানায় থাকা দুটি ক্রীড়া কমপ্লেক্সের: ব্লান্ট রিক্রিয়েশনাল স্পোর্টস কমপ্লেক্স ও উত্তর বিনোদনমূলক কমপ্লেক্স। এটি নর্থ ক্যারোলাইনার নিউ হল্যান্ডে একটি ফিল্ড স্টেশনের মালিক।
প্রধান
প্রধান শিক্ষাঙ্গন, যা ইস্ট ক্যাম্পাস নামেও পরিচিত, গ্রিনভিলের শহরতলির একটি শহুরে আবাসিক এলাকায় প্রায় ৫৩০ একর (২ বর্গকিমি) জুড়ে বিস্তৃত। মূল শিক্ষাঙ্গনের ১৫৮ টি ভবনে ৪.৬ মিলিয়ন বর্গফুটের (৩,২৫,০০০ বর্গমিটার) একাডেমিক, গবেষণা ও আবাসিক স্থান রয়েছে। প্রধান শিক্ষাঙ্গনের অনেক ভবনে স্প্যানিশ-মিশন শৈলীর স্থাপত্য রয়েছে; ব্রাজিলে রাষ্ট্রদূত হিসাবে টমাস জার্ভিসের সময় থেকে অনুপ্রেরণা নেওয়া হয়েছিল।  তিনি পূর্ব নর্থ ক্যারোলাইনায় অনন্য স্থাপত্য আনতে চেয়েছিলেন। মূল শিক্ষাঙ্গনে, পাঁচটি জেলা রয়েছে: ক্যাম্পাস কোর, ডাউনটাউন জেলা, গুদাম জেলা, অ্যাথলেটিক ক্ষেত্র ও দক্ষিণ একাডেমিক জেলা। ক্যাম্পাস কোরে ১৫ টি আবাসিক হল রয়েছে, যা তিনটি পৃথক পাড়ায় বিভক্ত। প্রধান শিক্ষাঙ্গনের স্বতন্ত্র বৈশিষ্ট্য হল মল (সাধারণের হাঁটিয়া বেড়াইবার স্থান), যেটি একটি বড় গাছ-ঘাস ভারাক্রান্ত এলাকা, যেখানে অনেক শিক্ষার্থী আরাম করতে যায়। মলের মাঝখানে আসল অস্টিন ভবনে কাপোলার রেপ্লিকা রয়েছে।
পশ্চিম গবেষণা
পশ্চিম গবেষণা শিক্ষাঙ্গন স্বাস্থ্য বিজ্ঞান শিক্ষাঙ্গনের ৪ মাইল (৬.৪ কিমি) পশ্চিমে প্রায় ৬০০ একর (২.৪ বর্গকিমি) উপর অবস্থিত। এটি ভয়েস অব আমেরিকার প্রাক্তন স্থানে ৩৬,০০০ বর্গ-ফুট (৩,৩০০ বর্গমিটার) সহ চারটি ভবন নিয়ে গঠিত। আনুমানিক ৩৬৭ একর (১.৪৯ বর্গকিমি) মনোনীত জলাভূমি এবং জীববিজ্ঞান, উদ্ভিদবিদ্যা ও অন্যান্য বিজ্ঞানের ক্ষেত্রের অধ্যয়নের স্থানগুলির বিশাল এলাকা রয়েছে। এটিতে একটি পরিবেশগত স্বাস্থ্য অনসাইট বর্জ্য জল প্রদর্শনের সুবিধা রয়েছে, যা জনসাধারণ ও সমস্ত শিক্ষাবিদদের জন্য উন্মুক্ত। এটি নর্থ ক্যারোলাইনা ইনস্টিটিউট ফর হেলথ অ্যান্ড সেফটি ইন এগ্রিকালচার, ফরেস্ট্রি, অ্যান্ড ফিশারিজের একটি প্রশাসনিক ও বেশ কয়েকটি সহায়ক ভবনের বাড়ি।
মহাবিদ্যালয় ও বিদ্যালয়
thumb|left|ইস্ট ক্যারোলাইনা বিশ্ববিদ্যালয়ের প্রধান শিক্ষাঙ্গনে রাইট সার্কেলের ট্রাস্টি ফাউন্টেন ইসিইউ নয়টি স্নাতকার্থী কলেজ, একটি স্নাতক স্কুল ও চারটি পেশাদার বিদ্যালয়ের আবাসস্থল। প্রাচীনতম বিদ্যালয় হল আধুনিক দিনের কলেজ অব এডুকেশন। বিশ্ববিদ্যালয়টি ১৬ টি ডক্টরাল ডিগ্রি প্রোগ্রাম, ৪ টি প্রথম পেশাদার ডিগ্রি প্রোগ্রাম, ৭৬ টি মাস্টার্স ডিগ্রি প্রোগ্রাম এবং ১০২ টি ব্যাচেলর ডিগ্রি প্রোগ্রাম প্রদান করে।
ইসিইউ-এর লিবারেল আর্ট কলেজ হল টমাস হ্যারিয়ট কলেজ অব আর্টস অ্যান্ড সায়েন্সেস। এটি ১৬ টি বিভাগ নিয়ে গঠিত, যা এটিকে তৃতীয় বৃহত্তম কলেজে পরিণত করেছে। লিবারেল আর্ট কলেজের শিকড় রয়েছে বিশ্ববিদ্যালয়ের শুরুতে।
কলেজ অব এডুকেশন হল ইসিইউ-এর প্রাচীনতম ও বৃহত্তম কলেজ। এটি সমস্ত শিক্ষা প্রতিষ্ঠান ও একটি আন্তর্জাতিক মুক্ত প্রবেশযোগ্য জার্নাল, জার্নাল অব কারিকুলাম অ্যান্ড ইন্সট্রাকশন রাখে ও পরিচালনা করে। এখানে ১৭টি অ-স্নাতক ডিগ্রি প্রোগ্রাম, ২২ টি স্নাতক ডিগ্রি প্রোগ্রাম, ছয়টি উন্নত সার্টিফিকেশন ও ডক্টর অব এডুকেশন প্রোগ্রাম রয়েছে। কলেজটি নর্থ ক্যারোলাইনা স্কুলগুলির জন্য রাজ্যের অন্য যে কোনও বিশ্ববিদ্যালয়ের চেয়ে বেশি পেশাদারদের প্রস্তুত করে। রাজ্য বোর্ড যখন ২০০৬ সালে শিক্ষক শিক্ষা কার্যক্রমের মূল্যায়ন করেছিল, তখন কলেজটি অন্যান্য নর্থ ক্যারোলাইনা বিশ্ববিদ্যালয়ের তুলনায় বেশি স্কোর করেছিল। উপরন্তু, উচ্চ শিক্ষার কর্মক্ষমতার প্রতিষ্ঠানের প্রতিবেদনে দেখা গেছে যে সমস্ত স্নাতকদের সংখ্যার মধ্যে ইসিইউ প্রথম ছিল, যারা রাজ্যের সরকারি বিদ্যালয়ে নিযুক্ত ছিল। নর্থ ক্যারোলাইনা স্টেট বোর্ড অব এডুকেশনের উচ্চ শিক্ষা কর্মক্ষমতা প্রতিবেদন অনুসারে, কলেজটিকে অনুকরণীয় পেশাদার প্রস্তুতিমূলক প্রোগ্রামগুলির মধ্যে একটি হিসাবে বিবেচনা করা হয়।
প্রশাসন
150px|right| ইসিইউ-এর প্রথম সভাপতি, [[রবার্ট হেরিং রাইট|thumb]]
বিশ্ববিদ্যালয়ের ইতিহাসে ছয়জন সভাপতি ও সাতজন আচার্য (চ্যান্সেলর) রয়েছেন। রবার্ট হেরিং রাইট ইসিটিটিএস-এর প্রথম সভাপতি হিসেবে ১৯০৯ সালের ১৩ই নভেম্বর অভিষিক্ত হন। ইসিইউ ব্যবস্থায় ১৯৭২ সালে যোগদানের পর প্রধান প্রশাসকের নাম পরিবর্তন করা হয়। বোর্ডের সভাপতির সুপারিশে ইউনিভার্সিটি অব নর্থ ক্যারোলিনা বোর্ড অব গভর্নরস দ্বারা চ্যান্সেলর বাছাই করা হয় এবং তিনি ইসিইউ-তে ১২–সদস্যের বোর্ড অব ট্রাস্টিকে প্রতিবেদন প্রেরণ করেন। বারো জন ট্রাস্টি সদস্যের মধ্যে চার জনকে উত্তর ক্যারোলিনার গভর্নর দ্বারা বাছাই করা হয়, অন্য আটজনকে গভর্নর বোর্ড দ্বারা বাছাই করা হয়। ইসিইউ ছাত্র সংগঠনের সভাপতি ট্রাস্টি বোর্ডের পদাধিকারবলে সদস্য হন।
সেসিল স্ট্যাটন ২০১৬ সালে স্টিভ ব্যালার্ডের স্থানে স্থলাভিষিক্ত হয়ে নতুন চ্যান্সেলর হন। স্ট্যাটন ২০১৯ সালে পদত্যাগ করার পর, ইউএনসি ব্যবস্থাটি ড্যান গারলাচকে অন্তর্বর্তীকালীন চ্যান্সেলর হিসাবে অভিহিত করে। শহরের কেন্দ্রস্থলে একটি জনপ্রিয় বারে ২০১৯ সালের সেপ্টেম্বর মাসের শেষের দিকে শিক্ষার্থীদের সঙ্গে তার মিথস্ক্রিয়া উপস্থাপনকারী ফটো ও ভিডিও আবির্ভূত হওয়ার পরে গারলাচকে প্রশাসনিক ছুটিতে রাখা হয়েছিল। ইউএনসি ব্যবস্থার অন্তর্বর্তীকালীন সভাপতি বিল রোপার ঘোষণা করেছেন, যে ইসিইউ প্রভোস্ট ও সিনিয়র উপাচার্য রোনাল্ড মিচেলসন বিশ্ববিদ্যালয়ের ভারপ্রাপ্ত আচার্য হিসেবে দায়িত্ব পালন করবেন, এবং ফিলিপ রজার্সকে ২০২০ সালের ডিসেম্বর মাসে ১২তম আচার্য মনোনীত করা হয়েছিল।
মর্যাদা ক্রম
ইস্ট ক্যারোলাইনাকে ইউএস নিউজ অ্যান্ড ওয়ার্ল্ড রিপোর্ট দ্বারা তার ২০১৬ সালের শীর্ষ-স্তরের র‍্যাঙ্কিংয়ে একটি জাতীয় বিশ্ববিদ্যালয় হিসাবে শ্রেণীবদ্ধ করা হয়েছিল। ফোর্বস তার ২০১০ সালের আমেরিকার সেরা কলেজ কেনার গল্পে বিদ্যালয়টিকে ৩৬তম স্থান প্রদান করেছিল।
ইউএস নিউজ অ্যান্ড ওয়ার্ল্ড রিপোর্টের ২০১২-এর সংস্করণে, ব্রডি স্কুল অব মেডিসিন প্রাথমিক প্রাথমিক পরিচর্যা চিকিত্সক প্রস্তুতির জন্য দেশে ১০তম, গ্রামীণ ওষুধের বিশেষত্বে ১৩তম ও পারিবারিক ওষুধে ১৪তম স্থানে ছিল। ব্রডি ২০১০ সালে সামাজিক মিশন স্কেলে সপ্তম স্থানে ছিল।
বিশ্ববিদ্যালয়টি ২০০৯ সালে প্যাট্রিয়ট অ্যাওয়ার্ডে (দেশপ্রেমিক পুরস্কার) ভূষিত হয়। প্যাট্রিয়ট অ্যাওয়ার্ড তাদের নিয়োগকর্তাদের স্বীকৃতি দেয়, যারা ন্যাশনাল গার্ড বা রিজার্ভে কাজ করা তাদের কর্মচারীদের সমর্থন করার জন্য আইনের প্রয়োজনের ঊর্ধ্বে ও তার বাইরেও যান। বিশ্ববিদ্যালয়টি ২০১০ সালে সেক্রেটারি অব ডিফেন্স এমপ্লয়ার সাপোর্ট ফ্রিডম অ্যাওয়ার্ডে ভূষিত হয়। গার্ড ও রিজার্ভে কাজ করা তাদের কর্মচারীদের অসামান্য সহায়তার জন্য নিয়োগকর্তাদের মার্কিন সরকার কর্তৃক প্রদত্ত সর্বোচ্চ স্বীকৃতি।
আরিয়ালুর জেলা
আরিয়ালুর জেলা দক্ষিণ ভারতে অবস্থিত তামিলনাড়ু রাজ্যের ৩৮ জেলার একটি‌। জেলাটির সদর এবং প্রশাসনিক দপ্তর আরিয়ালুর শহরে অবস্থিত। জেলাটি ১৯৪০ বর্গ কিলোমিটার ক্ষেত্রফল জুড়ে বিস্তৃত।
চোল সাম্রাজ্যের রাজা প্রথম রাজেন্দ্র চোল কর্তৃক নির্মিত গঙ্গাইকোণ্ড চোলপুরম মন্দিরটি এই জেলায় অবস্থিত একটি ইউনেস্কো বিশ্ব ঐতিহ্যবাহী স্থান। প্রাগৈতিহাসিক যুগের প্রাপ্ত জীবাশ্মের জন্য এই জেলাটি ঐতিহাসিকদের কাছে যথেষ্ট গুরুত্বপূর্ণ। জেলাটিতে বহু বৃহদাকার কম্বোজ প্রাণীর জীবাশ্ম অন্তত পক্ষে একটা জীবাশ্মকৃত ডাইনোসরের ডিম, সাউরোপোডা এবং থেরোপোডা ডাইনোসরের দেহের বিভিন্ন অংশের পৃথক পৃথক জীবাশ্ম আবিষ্কৃত হয়েছে।  প্রাপ্ত এই জীবাশ্মগুলি সংরক্ষণ করার জন্য উৎখনন স্থলের নিকটে কীলপাড়ুরে একটি জাদুঘর নির্মাণ করা হয়েছে।  আরিয়ালুর সিমেন্ট শিল্প এবং জয়ঙ্কোণ্ডম লিগনাইট আকরিকের খনির জন্য বিখ্যাত৷
ইতিহাস
২০০১ খ্রিস্টাব্দের ১লা জানুয়ারি তারিখে পেরম্বালুর জেলা থেকে আরিয়ালুর জেলা পৃথক করা হলেও প্রশাসনিক কারণে ২০০২ খ্রিস্টাব্দের ৩১শে মার্চ জেলা দুটিকে একত্রিত করা হয়৷ পুনরায় ২০০৭ খ্রিস্টাব্দের ২৩শে নভেম্বর তারিখে পেরম্বালুর জেলা থেকে আরিয়ালুর জেলা গঠন করা হয়৷ জেলাটির উত্তর ও উত্তর-পূর্বে রয়েছে কডলুর জেলা, দক্ষিণ ও দক্ষিণ-পূর্বে রয়েছে তাঞ্জাবুর জেলা, দক্ষিণ-পশ্চিম দিকে রয়েছে তিরুচিরাপল্লী জেলা এবং পশ্চিম দিকে রয়েছে পেরম্বালুর জেলা৷
বৃহদীশ্বর মন্দির, গঙ্গাইকোণ্ড চোলপুরম
দক্ষিণ ভারতের তামিলনাড়ুর জয়ঙ্কোণ্ডমের গঙ্গাইকোণ্ড চোলপুরম অবস্থিত বৃহদীশ্বর মন্দিরটি শিবের নামে উৎসর্গীকৃত একটি হিন্দু মন্দির৷ ১০৩৫ খ্রিস্টাব্দ নাগাদ প্রথম রাজেন্দ্র চোল দ্বারা নির্মিত এই মন্দিরটি তার নতুন রাজধানীর একটি সৌন্দর্য৷ চোল সাম্রাজ্যের সময়কালে নির্মিত এই মন্দিরটি একাদশ শতাব্দীতে নির্মিত জয়ঙ্কোণ্ডম থেকে ৭০ কিলোমিটার দক্ষিণ-পশ্চিমে তাঞ্জোরের বৃহদীশ্বর মন্দিরের অনুরূপ ও একই নামবিশিষ্ট৷ গঙ্গাইকোণ্ড চোলপুরমে অবস্থিত মন্দিরটি তাঞ্জাবুরের বৃহদীশ্বর মন্দিরের থেকে আকৃতিতে ছোট হলেও সূক্ষ্ম ও পরিশীলিত৷ উভয়ই দক্ষিণ ভারতে অবস্থিত দ্রাবিড়ীয় স্থাপত্যশৈলীতে নির্মিত বৃহত্তর শিবমন্দিরগুলির মধ্যে গণ্য৷
জনতত্ত্ব
২০১১ খ্রিস্টাব্দের ভারতের জনগণনা অনুসারে আরিয়ালুর জেলার জনসংখ্যা ছিল ৭,৫৪,৮৯৪ জন, যা মোটামুটি ভাবে গায়ানা রাষ্ট্রের বা আমেরিকা যুক্তরাষ্ট্রের আলাস্কা রাজ্যের জনসংখ্যার সমতুল্য। জনসংখ্যার ভিত্তিতে এটি ভারতের ৬৪০ টি জেলার মধ্যে ৪৯১তম স্থান অধিকার করেছে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে এই জেলার জনসংখ্যা বৃদ্ধির হার ছিল ৮.৫৪ শতাংশ। প্রতি হাজার পুরুষে এই জেলায় নারী সংখ্যা ১০১৫ জন। জেলাটির মোট সাক্ষরতার হার ৭১.৩৪ শতাংশ যেখানে পুরুষ সাক্ষরতার হার ৮১.২৩ শতাংশ এবং নারী সাক্ষরতার হার ৬১.৭৪ শতাংশ। মোট জনসংখ্যার ১০.৭৪ শতাংশ ৬ বৎসর অনূর্ধ্ব শিশু। জনসংখ্যা অনুযায়ী তপশিলি জাতি এবং তপশিলি উপজাতির শতকরা ভাগ যথাক্রমে ২৩.৩ ও ১.৪। ২০১১ খ্রিস্টাব্দে তামিলনাড়ুর তৎকালীন ৩২ টি জেলার মধ্যে এটি তৃতীয় ন্যূনতম জনসংখ্যা বিশিষ্ট জেলা। জেলার সর্বাধিক জনবহুল শহর হল জয়ঙ্কোণ্ডম।
বিঠোবা
বিঠোবা হলেন একজন হিন্দু দেবতা। তিনি বিট্‌ঠল ও পাণ্ডুরঙ্গ নামেও পরিচিত। প্রধানত ভারতের মহারাষ্ট্র রাজ্যে তার পূজা প্রচলিত। বিঠোবাকে সাধারণভাবে হিন্দু দেবতা বিষ্ণু অথবা তার অবতার কৃষ্ণের একটি বিশেষ রূপ মনে করা হয়। বিঠোবার মূর্তিতে তাকে এক কৃষ্ণবর্ণ বালক রূপে দেখা যায়। তিনি তার দুই হাত কোমরে রেখে কনুই দু-টি বাইরের দিকে বাঁকিয়ে একটি ইটের উপর দাঁড়িয়ে থাকেন। কোনও কোনও মূর্তিতে তার পাশে তার প্রধানা মহিষী রুখমাইকেও (রুক্মিণী) দেখা যায়।
মহারাষ্ট্রের একেশ্বরবাদী, আচারানুষ্ঠান-বিরোধী ভক্তিবাদী বারকরী ও কর্ণাটকের হরিদাসীয় বৈষ্ণব সম্প্রদায়ের প্রধান উপাস্য দেবতা হলেন বিঠোবা। পণ্ঢরপুর বিট্‌ঠল মন্দির হল বিঠোবার প্রধান মন্দির। বিঠোবা-কেন্দ্রিক কিংবদন্তিগুলির প্রধান চরিত্র হলেন তার ভক্ত পুন্ডলিক। কথিত আছে, তিনিই বিঠোবাকে পণ্ঢরপুরে নিয়ে আসেন এবং তারই জন্য বিঠোবা বারকরী ধর্মের সন্ত-কবিদের রক্ষাকর্তার ভূমিকা গ্রহণ করেন। বারকরী সন্ত-কবিরা অভঙ্গ নামে এক প্রকার স্বতন্ত্র ভক্তিমূলক গীতিকবিতার রচয়িতা হিসেবে পরিচিত। মারাঠি ভাষায় রচিত এই গীতিকবিতাগুলিতে বিঠোবার মাহাত্ম্য কীর্তিত হয়েছে। হরিদাসের স্তোত্রাবলি ও সামগ্রিকভাবে ব্যবহার্য আরাত্রিক ভজনগুলির মারাঠি সংস্করণও বিঠোবা-কেন্দ্রিক ভক্তিসাহিত্যের অঙ্গ। বিঠোবার সর্বাপেক্ষা গুরুত্বপূর্ণ উৎসবগুলি হল আষাঢ় মাসের শয়নী একাদশী ও কার্তিক মাসের প্রবোধিনী একাদশী।
বিঠোবা ও তার ধর্মানুষ্ঠানের ইতিহাস-রচনার বিষয়টি নিয়ে বিতর্কিত। এমনকি তার নামটি নিয়েও বিতর্ক রয়েছে। একাধিক ভারততত্ত্ববিদের ধারণা, প্রাগৈতিহাসিক যুগ থেকেই বিঠোবার পূজা প্রচলিত রয়েছে। অতীতে তাকে বীরশিলা অথবা গ্রামদেবতা অথবা শিবের বিশেষ এক রূপ অথবা জৈন সন্ত রূপে পূজা করা হয়েছে। এমনও হতে পারে, বিভিন্ন শ্রেণির ভক্তেরা বিভিন্ন সময়ে এই সব ক-টি রূপেই তাকে পূজা করেছিলেন। তার কাল্ট ও তার প্রধান মন্দিরটিও একই রকম বিতর্কিত। তবে খ্রিস্টীয় ১৩শ শতাব্দী থেকেই যে দু-টির অস্তিত্ব ছিল, তার স্পষ্ট প্রমাণ পাওয়া যায়।
নাম-ব্যুৎপত্তি ও অন্যান্য নাম
বিঠোবা (মারাঠি: विठोबा, ) বিট্‌ঠল, পাণ্ডুরঙ্গ, পণ্ঢরীনাথ, হরি, নারায়ণ ইত্যাদি একাধিক নামে পরিচিত।
এই নামগুলির ব্যুৎপত্তি ও অর্থ সম্বন্ধে একাধিক তত্ত্ব প্রচলিত। বারকরী মতে, বিট্‌ঠল (বানানান্তরে বিট্‌ঠল্‌, বিঠ্‌ঠল, বিট্টল ও বিঠল; মারাঠি: विठ्ठल, विठ्ठल, ; ವಿಠ್ಠಲ, విఠ్ఠల ও விட்டல்; ) শব্দটি সংস্কৃত-মারাঠি বিট (অর্থাৎ 'ইট') ও ঠল (অর্থাৎ 'দণ্ডায়মান'; এই শব্দটি সংস্কৃত স্থল শব্দটি থেকে উৎসারিত) শব্দ দু-টি নিয়ে গঠিত। এইভাবে ধরলে বিট্‌ঠল শব্দটির অর্থ 'যিনি ইটের উপর দণ্ডায়মান'। প্রাচ্যবিদ উইলিয়াম ক্রুক এই ব্যাখ্যাটিকে সমর্থন করেছেন। বিঠোবার মূর্তিতে দেখা যায়, তিনি দুই হাত কোমরে রেখে একটি ইটের উপর দাঁড়িয়ে আছেন। এই দণ্ডায়মান ভঙ্গিমাটির সঙ্গে তার ভক্ত পুণ্ডলিকের কিংবদন্তির একটি বিশেষ সম্পর্ক রয়েছে।
বারকরী সন্তকবি তুকারাম অবশ্য এই নামটির অন্য একটি অর্থ করেছেন। তার মতে বিট্‌ঠল নামটি বিট্‌ঠ (অজ্ঞতা) ও ল (যিনি গ্রহণ করেন) শব্দ দু-টির সহযোগে গঠিত। অর্থাৎ বিট্‌ঠল শব্দের অর্থ 'যিনি জ্ঞানালোক-বঞ্চিত নিষ্পাপ মানুষদের গ্রহণ করেন'। ইতিহাসবিদ রামকৃষ্ণ গোপাল ভাণ্ডারকর আরেকটি সম্ভাবনার কথা বলেছেন। তার মতে, কন্নড় ভাষায় ‘বিষ্ণু’ শব্দটির বিকৃত রূপ ‘বিট্‌ঠু’ মারাঠি ভাষায় গৃহীত হয়। সেই সঙ্গে –‘ল’ বা –‘ব’ (মারাঠি ভাষায় যার অর্থ ‘পিতা’) শব্দটি সম্মানার্থে যুক্ত করা হয়। এইভাবেই ‘বিট্‌ঠল’ বা ‘বিঠোবা’ শব্দটির উৎপত্তি হয়। উল্লেখ্য, খ্রিস্টীয় ৮ম শতাব্দী থেকেই মারাঠি ও কন্নড় জাতির মধ্যে সংস্কৃত ‘ষ্ণ’ (' যুক্তাক্ষরটির বিকৃত রূপ ‘ট্‌ঠ’ ('  যুক্তাক্ষরটির ব্যবহার প্রচলিত ছিল। সেই কারণে ‘বিষ্ণু’ শব্দটি হয়ে যায় ‘বিট্‌ঠু’।
ডেকান কলেজের বিশেষজ্ঞ গবেষক এম. এস. মেটের অনুমান, পুণ্ডলিক ছিলেন ঐতিহাসিক ব্যক্তিত্ব। মেট মনে করেন, হৈসল রাজা বিষ্ণুবর্ধনকে রাজি করিয়ে পণ্ঢরপুরের বিষ্ণুমন্দিরটি নির্মাণ করানোর ব্যাপারে পুণ্ডলিকই প্রধান ভূমিকা গ্রহণ করেছিলেন। বিষ্ণুবর্ধনের অপর নাম ছিল বিট্টিদেব। প্রতিষ্ঠাতা-রাজা বিট্টিদেবের নামানুসারেই পরবর্তীকালে এই মন্দিরের প্রধান উপাস্য দেবতার নামকরণ করা হয় বিট্‌ঠল। এই নামটির অন্যান্য রূপগুলি হল বিঠুরায়া (রাজা বিট্‌ঠল) ও বিঠায়ী (বিট্‌ঠল মাতা)। গুজরাতের অধিবাসীরা এর সঙ্গে –‘নাথ’ (‘প্রভু’) উপসর্গটি যুক্ত করে ‘বিট্‌ঠলনাথ’ কথাটির প্রচলন ঘটিয়েছেন। এর সঙ্গে অনেক ক্ষেত্রে সম্মানসূচক –‘জি’ অনুসর্গটিও যুক্ত করে বিঠোবাকে বিট্‌ঠলনাথজি বলা হয়। এই নামটি সাধারণত পুষ্টিমার্গ সম্প্রদায়ে প্রচলিত।
পাণ্ডুরঙ্গ (पांडुरंग, ಪಾಂಡುರಂಗ, పాండురంగ; সকল ক্ষেত্রেই ) হল বিঠোবার একটি জনপ্রিয় নাম। এই নামটি পাণ্ডুরং ও পাণ্ডরং বানানেও লেখা হয়। সংস্কৃত ভাষায় নামটির অর্থ 'শ্বেতবর্ণ দেবতা'। জৈন সন্ত-গ্রন্থকার হেমচন্দ্রের (১০৮৯-১১৭২) বলেছেন, এই নামটি রুদ্র-শিবের বৈশিষ্ট্যসূচক নাম হিসেবেও ব্যবহৃত হত। উল্লেখ্য, বিঠোবার গায়ের রং কালো বলে বর্ণিত হলেও তাকে "শ্বেতবর্ণ দেবতা" বলা হত। ভাণ্ডারকর এই স্ববিরোধী ধারণার ব্যাখ্যা দিতে গিয়ে বলেছেন, পাণ্ডুরঙ্গ সম্ভবত পণ্ঢরপুরে পূজিত শিবের একটি নাম। এই শিবমন্দিরটি এখনও পণ্ঢরপুরে রয়েছে। পরবর্তীকালে বিঠোবা কাল্টের জনপ্রিয়তা বৃদ্ধি পেলে পাণ্ডুরঙ্গ নামটি বিঠোবার নামে পরিণত হয়। অন্য একটি তত্ত্ব অনুসারে, বিঠোবা সম্ভবত প্রথম দিকে এক শৈব দেবতা ছিলেন। পরবর্তীকালে তাকে বিষ্ণুর সঙ্গে যুক্ত করা হয়। এইভাবেই পাণ্ডুরঙ্গ শব্দটি বিঠোবার নাম হিসেবে প্রচলিত হয়। যদিও ক্রুকের মতে, পাণ্ডুরঙ্গ নামটি পান্ডরাগ (অর্থাৎ পণ্ডরগের অধিবাসী) শব্দটির সংস্কৃতায়িত রূপ। এটি পণ্ঢরপুরের পুরনো নামটির প্রেক্ষিতে এসেছে। বিঠোবার পণ্ঢরীনাথ নামটির অর্থ ‘পণ্ঢরীর (পণ্ঢরপুরের অপর নাম) প্রভু’।
সর্বশেষে, বিঠোবাকে বৈষ্ণবধর্মে প্রচলিত বিষ্ণুর অন্যান্য নাম হরি ও নারায়ণ ইত্যাদির মাধ্যমেও চিহ্নিত করা হয়।
উৎস ও বিকাশ
বিঠোবা উপাসনার ঐতিহাসিক বিকাশলাভের পুনর্নির্মাণের বিষয়টি অত্যন্ত বিতর্কিত। বিশেষত, প্রথম যুগের বিঠোবা উপাসনা বিষয়ে একাধিক তত্ত্ব উত্থাপিত হয়েছে। কোন সময় তিনি এক স্বতন্ত্র দেবতা রূপে পূজিত হতে শুরু করেন, সেই বিষয়ে একাধিক মতামত রয়েছে। পাণ্ডুরঙ্গাষ্টকম্‌ স্তোত্র নামে একটি স্তোত্র লিখিত হয়েছিল। হিন্দু বিশ্বাস অনুসারে, খ্রিস্টীয় ৮ম শতাব্দীতে আদি শঙ্কর এই স্তোত্রটি রচনা করেন। এই স্তোত্র থেকে অনুমান করা হয়, প্রাচীন কালেও বিঠোবা উপাসনা প্রচলিত ছিল।
আ সোশ্যাল হিস্ট্রি অফ দ্য ডেকান গ্রন্থের রচয়িতা রিচার্ড ম্যাক্সওয়েল এটনের মতে, আনুমানিক খ্রিস্টীয় ৬ষ্ঠ শতাব্দীতে বিঠোবা এক গ্রামদেবতা রূপে প্রথম পূজিত হন। বিঠোবার কোমরে হাত দিয়ে দাঁড়ানোর ভঙ্গিমাটি বিহারের আহিরদের গবাদি পশুর দেবতা বীর কুয়ারের অনুরূপ। বর্তমানে বীর কুয়ারকে কৃষ্ণের সঙ্গে যুক্ত করা হয়। সম্ভবত পরবর্তীকালে বিঠোবাকে শৈব দেবমণ্ডলীর অন্তর্ভুক্ত করা হয় এবং অন্যান্য গ্রামদেবতার মতো তাকে শিব রূপে চিহ্নিত করা হয়। পণ্ঢরপুরের বিঠোবা মন্দিরটি শিব মন্দির দ্বারা পরিবৃত। বিশেষত বিঠোবার ভক্ত পুন্ডলিকের মন্দিরটিও শিবের মন্দির। বিঠোবার মূর্তিতে শিবের প্রতীক লিঙ্গাকৃতি মুকুট দেখা যায়। উক্ত তত্ত্বটির সমর্থনে এই সব প্রমাণ দাখিল করা হয়। যদিও খ্রিস্টীয় ১৩শ শতাব্দীর পর থেকে নামদেব, একনাথ ও তুকারাম প্রমুখ সন্তকবিরা বিঠোবাকে বিষ্ণু হিসেবে চিহ্নিত করেন।
ইউনিভার্সিটি অফ ওয়াশিংটনের ক্রিস্টিয়ান লি নোভেজক বলেছেন, খ্রিস্টীয় ১০০০ অব্দের আগে কর্ণাটক থেকে বিঠোবা উপাসনার প্রথা পণ্ঢরপুরে প্রবেশ করেছিল। পণ্ঢরপুর আগে ছিল শৈব শহর। কিন্তু পরবর্তীকালে সম্ভবত কৃষ্ণ-উপাসক মহানুভব সম্প্রদায়ের প্রভাবে এই শহরটি বৈষ্ণব তীর্থস্থানে পরিণত হয়। পণ্ঢরপুর শহরে শৈব সম্প্রদায়ের বিক্ষিপ্ত নিদর্শনগুলিকে এই তত্ত্বের প্রমাণ হিসেবে উপস্থাপনা করা হয়।
শ্রীবিট্‌ঠল: এক মহাসমন্বয় গ্রন্থের জন্য সাহিত্য অকাদেমি পুরস্কার বিজয়ী ধর্মীয় ইতিহাসবিদ আর. সি. ধেরে এই অভিমত প্রকাশ করেছেন যে, বিঠোবা উপাসনা সম্ভবত প্রাচীনতর—“বৈদিক বা প্রাক-বৈদিক” এবং সেই অর্থে কৃষ্ণ উপাসনার প্রথা অপেক্ষাও প্রাচীন। এই তত্ত্ব অনুসারে, বিঠোবা গবাদি পশু রক্ষাকারী বিভিন্ন স্থানীয় বীরপুরুষের সংমিশ্রিত রূপ। এই সব বীরপুরুষেরা সকলেই ঐতিহাসিক চরিত্র। মহারাষ্ট্রের গবাদি পশুর মালিকশ্রেণি ধাঙ্গরেরা প্রথম বিঠোবার পূজার প্রচলন ঘটান। সম্ভবত যাদব রাজবংশের উত্থানের ফলে বিঠোবাকে কৃষ্ণ হিসেবে চিহ্নিত করে তাকে মহিমান্বিত করা হয়। উল্লেখ্য, যাদব রাজবংশের পূর্বপুরুষরা ছিলেন পশুপালক এবং কৃষ্ণকেও প্রায়শই গোপালক হিসেবে অভিহিত করা হয়। এই বৈষ্ণবকরণের ফলে শৈব পুন্ডলিক মন্দিরটিকে ভক্ত পুন্ডলিকের বৈষ্ণব মন্দিরে রূপান্তরিত করা হয়। কিংবদন্তি অনুসারে, পুন্ডলিকই বিঠোবাকে পণ্ঢরপুরে নিয়ে এসেছিলেন। বিঠোবাকে বৌদ্ধধর্মের সঙ্গে যুক্ত করার প্রচেষ্টাও সম্ভবত করা হয়েছিল। বর্তমানে হিন্দুধর্মে বিঠোবা ও গৌতম বুদ্ধ উভয়কেই বিষ্ণুর রূপ মনে করা হয়।
বিঠোবাকে বৈষ্ণবধর্মের কৃষ্ণ-বিষ্ণুর সঙ্গে যুক্ত করা হলেও, কৃষ্ণের চরিত্রে গোপীদের সঙ্গে লীলার যে আদিরসাত্মক ঘটনাগুলি যুক্ত করা হয়, বিঠোবার মধ্যে সেগুলি অনুপস্থিত। বিঠোবা চরিত্রে দেখা যায় “ভক্তদের প্রতি তাঁর স্নেহ, এক অনন্ত ভালোবাসা ও কোমলতা। এই প্রীতি সন্তানের প্রতি মায়ের ভালোবাসার সমতুল্য... গাভী যেমন তাঁর দূরবর্তী বৎসের জন্য আকুলভাবে প্রতীক্ষা করে, বিঠোবাও তেমনই তাঁর ভক্তদের জন্য আকুল প্রতীক্ষায় থাকেন।”
দ্য কাল্ট অফ বিঠোবা গ্রন্থের রচয়িতা জি. এ. ডেলেউরির মতে, বিঠোবার মূর্তিটি একটি ‘বীরগল’ (বীরপ্রস্তর) পরবর্তীকালে এটি বিষ্ণুর কৃষ্ণ রূপ হিসেবে চিহ্নিত করা হয় এবং পুন্ডলিক পৌরাণিক ও আনুষ্ঠানিক পূজা উপাসনাকে একটি অধিকতর আদর্শায়িত ভক্তি উপাসনায় রূপান্তরিত করেন। তিনি এই ভক্তি উপাসনার “কেন্দ্র থেকে বর্ণভেদ প্রথা ও আনুষ্ঠানিক পৌরহিত্য প্রথাকে বাদ দেন।” ভারততত্ত্ববিদ ড. তিলকের মতে, বিঠোবার উদ্ভব হয়েছিল ধ্রুপদি অনুষ্ঠানকেন্দ্রিক হিন্দুধর্মের ব্রাহ্মণ্যবাদী দেবদেবীর “বিদ্যমান দেবমণ্ডলীর এক বিকল্প” হিসেবে। বিঠোবার উদ্ভবের সঙ্গে বারকরী বা “নতুন ধরনের গৃহী ভক্তে”র উদ্ভব আনুষঙ্গিক ঘটনা। বিষ্ণু ও শিব উভয়েই ব্রাহ্মণ (পুরোহিত শ্রেণির) নিয়ন্ত্রণাধীন জটিল আনুষ্ঠানিক পূজার দ্বারা সীমাবদ্ধ। অন্যদিকে বিঠোবা হলেন “নিম্নবর্গের [এমন এক] দেবতা, যিনি ক্রমান্বয়ে মানুষে পরিণত হয়েছেন।” স্টিভেনসনের (১৮৪৩) মতে, বিঠোবা সম্ভবত ছিলেন এক জৈন সন্ত। কারণ, বিঠোবার মূর্তিগুলি জৈন মূর্তিগুলির অনুরূপ।
পণ্ঢরপুর মন্দির ও উৎকীর্ণ লিপি
বিঠোবার ইতিহাস অনুসন্ধান করতে গিয়ে গবেষকরা প্রায়শই পণ্ঢরপুরে বিঠোবার প্রধান মন্দিরটির কাল নিরুপণকে গুরুত্ব দেন। এই মন্দিরটিকেই বিঠোবার প্রাচীনতম মন্দির মনে করা হয়। এই মন্দিরের সবচেয়ে পুরনো অংশটি খ্রিস্টীয় ১২শ ও ১৩শ শতাব্দীতে নির্মিত। মন্দিরের অধিকাংশ অংশ নির্মিত হয়েছিল খ্রিস্টীয় ১৭শ শতাব্দীতে। উল্লেখ্য, মন্দিরটি এর মধ্যে কখনই বিলুপ্ত হয়নি। ভাণ্ডারকরের মতে, এই মন্দির প্রথম কবে প্রতিষ্ঠিত হয়েছিল তার তারিখটি অস্পষ্ট। তবে তিনি মনে করেন, খ্রিস্টীয় ১৩শ শতাব্দীতে এই মন্দিরটির অস্তিত্ব ছিল। এস. জি. তুলপুলের মতে, ১১৮৯ সালেও এই মন্দিরটির অস্তিত্ব ছিল। মন্দিরের বর্তমান স্থানে একটি ছোটো বিঠোবা মন্দিরের প্রতিষ্ঠার কথা ১১৮৯ সালের একটি স্মারকে উৎকীর্ণ রয়েছে। এর থেকেই তুলপুলে এই সিদ্ধান্তে উপনীত হয়েছেন যে, বিঠোবা উপাসনা ১১৮৯ খ্রিষ্টাব্দের পূর্ববর্তী।
বর্তমান বিঠোবা মন্দিরের একটি কড়িকাঠে প্রাপ্ত ১২৩৭ সালের একটি শিলালিপি থেকে জানা যায়, হোয়সল রাজা সোমেশ্বর বিট্‌ঠলের ভোগের ব্যয়ভার বহনের জন্য একটি গ্রাম দান করেছিলেন। ১২৪৯ সালের একটি তাম্রলিপি থেকে জানা যায়, যাদব রাজা কৃষ্ণ বিষ্ণুর উপস্থিতিতে ভীমরথী নদীর তীরে পুণ্ডরীকক্ষেত্র গ্রামটি তার এক সেনাপতিকে দান করেন। আরেকটি শিলালিপিতে পাণ্ডুরঙ্গপুরে এক যজ্ঞের বিবরণ পাওয়া যায়। এই যজ্ঞের ফলে “জনসাধারণ ও দেবতাদের সঙ্গে বিট্‌ঠল তুষ্ট হন।” অর্থাৎ, খ্রিস্টীয় ১৩শ শতাব্দী থেকে এই শহরটি পাণ্ডুরঙ্গের শহর হিসেবে পরিচিত ছিল। মন্দিরের মধ্যে একটি শিলালিপি থেকে ১২৭২ থেকে ১২৭৭ সাল পর্যন্ত বিভিন্ন দাতার থেকে প্রাপ্ত উপহারের তালিকা পাওয়া যায়। এই দাতাদের মধ্যে যাদব রাজা রামচন্দ্রের মন্ত্রী হেমাদ্রি বিশেষভাবে উল্লেখযোগ্য।
কেন্দ্রীয় বিগ্রহ
পণ্ঢরপুর মন্দিরে বিঠোবার কেন্দ্রীয় মূর্তির দৈহিক বৈশিষ্ট্য এবং সেই সম্পর্কে বিভিন্ন পুথিগত সূত্র থেকে বিঠোবা উপাসনা সম্পর্কে একাধিক তত্ত্ব জন্ম নিয়েছে। স্কন্দপুরাণে উল্লিখিত পুন্ডলিকের কিংবদন্তিটির একটি পাঠ (নিচে কিংবদন্তি দেখুন) থেকে স্যান্ড এই সিদ্ধান্তে উপনীত হয়েছেন যে, পণ্ঢরপুরে দুটি পৃথক মূর্তি নিশ্চয় ছিল। এই দুটির এক-একটি যথাক্রমে ‘তীর্থ’ ও ‘ক্ষেত্র’ প্রকৃতির। প্রথম মূর্তিটি ছিল ‘তীর্থ মূর্তি’। এটিকে নির্দিষ্ট উদ্দেশ্যে একটি পবিত্র জলাশয়ের (‘তীর্থ’) কাছে স্থাপন করা হয়েছিল। এই ক্ষেত্রে মূর্তিটি ছিল পশ্চিমাস্য। এটি পুন্ডলিকের মন্দিরের কাছে ভীমা নদীর দিকে মুখ করে রাখা ছিল। স্যান্ডের মতে, দ্বিতীয় মূর্তিটি ছিল ‘ক্ষেত্র মূর্তি’। এটি একটি পবিত্র শক্তিস্থলে (‘ক্ষেত্র’) স্থাপিত ছিল। এই ক্ষেত্রে মূর্তিটি ছিল পূর্বাস্য। ১১৮৯ সাল থেকে বর্তমান মন্দিরটি যে পাহাড়ে অবস্থিত সেখানেই এই মূর্তিটি স্থাপিত ছিল। স্যান্ডের মতে, বিঠোবার উপাসনা তার মন্দির প্রতিষ্ঠার পূর্ববর্তী সময় থেকেই প্রচলিত ছিল।
ডেলেউরির মতে, মন্দিরটির হেমাদপন্থী স্থাপত্যশৈলী থেকে বোঝা যায় এটি খ্রিস্টীয় ১৩শ শতাব্দীতে নির্মিত। তবে বিঠোবার মূর্তিটি আরও প্রাচীনতর শৈলীর। তাই সম্ভবত এটি আরও আগে পণ্ঢরপুরের কোনো প্রাচীনতর ও ক্ষুদ্রতর মন্দিরের জন্য খোদিত হয়েছিল। এই মন্দিরের ভাস্কর্যশৈলী যাদব (১১৭৫-১৩১৮), আনহিবাদ চালুক্য (৯৪৩-১২১০) এবং আজমের চৌহান (৬৮৫-১১৯৩) যুগেরও পূর্ববর্তী। পণ্ঢরপুরের বিঠোবার মূর্তিটির মতো মূর্তি অন্য কোনো স্থায়ী বিষ্ণু মন্দিরে না থাকলেও ডেলেউরি পণ্ঢরপুরের মূর্তিটি এবং খ্রিস্টীয় ৩য় শতাব্দীতে নির্মিত মধ্যপ্রদেশ রাজ্যের উদয়গিরি গুহাসমূহের কোমরে হাত দেওয়া ভঙ্গিমায় দাঁড়ানো বিষ্ণুমূর্তিগুলির মধ্যে সাদৃশ্য খুঁজে পেয়েছেন। তবে তার মতে, এই দুটি দুই ভিন্ন ধারার ভাস্কর্য।
পুন্ডলিক
ভক্ত পুন্ডলিক হলেন বিঠোবার কিংবদন্তিগুলির এক প্রধান চরিত্র। তিনিই বিঠোবার ইঁটটি ছুঁড়েছিলেন (নিচে কিংবদন্তি দেখুন)। সাধারণভাবে তাকে ঐতিহাসিক ব্যক্তিত্ব এবং বিঠোবা-কেন্দ্রিক বারকরী সম্প্রদায়ের প্রতিষ্ঠা ও প্রসারের সঙ্গে যুক্ত মনে করা হয়। রামকৃষ্ণ গোপাল ভাণ্ডারকর মনে করেন, পুন্ডলিক ছিলেন বারকরী সম্প্রদায়ের প্রতিষ্ঠাতা এবং তিনিই মারাঠা দেশে এই সম্প্রদায়কে প্রসারিত করেছিলেন। স্টিভেনসন (১৮৪৩) আরও একধাপ উঠে বলেছেন, তিনি সম্ভবত জৈন বা বৌদ্ধ ছিলেন। কারণ বারকরী প্রথায় জৈন ও বৌদ্ধ নীতিবাদের সমন্বয় দেখা যায়। এছাড়া বিঠোবাকে বুদ্ধ-রূপী বিষ্ণু মনে করা হয়। ফ্রেজার, এডওয়ার্ডস ও পি. আর. ভাণ্ডারকর (১৯২২) মনে করেন, পুন্ডলিক শিব ও বিষ্ণুকে এক করার চেষ্টা করেছিলেন। তাদের মতে, পুন্ডলিকের সম্প্রদায় গঠিত হয়েছিল কর্ণাটকে। রাণাডে (১৯৫৩) বলেছেন যে, পুন্ডলিক ছিলেন এক কন্নড় কবি। তিনি শুধুমাত্র বারকরী সম্প্রদায়ের প্রতিষ্ঠাতাই ছিলেন না, বরং বিঠোবার প্রথম উল্লেখযোগ্য ভক্ত বা পণ্ঢরপুর মন্দিরের প্রথম প্রধান পুরোহিতও ছিলেন। উপাধ্যায়ও মনে করেন যে, পুন্ডলিক পণ্ঢরপুর মন্দিরের প্রথম প্রধান পুরোহিত ছিলেন। কিন্তু তিনি পুন্ডলিকের কন্নড় উৎসের তত্ত্বটি স্বীকার করেন না। এম. এস. মেটের মতে, পুন্ডলিক হোয়সল রাজা বিষ্ণুবর্ধনকে পণ্ঢরপুরের বিষ্ণু মন্দিরটি নির্মাণে রাজি করানোর কাজে প্রধান ভূমিকা গ্রহণ করেছিলেন। সেই হিসেবে তিনি নিজে ছিলেন খ্রিস্টীয় ১২শ শতাব্দীর ব্যক্তিত্ব। রিসিড (১৯৬৫), ধনপালবর (১৯৭২) ও ভডেভিল (১৯৭৪) পুন্ডরিকের ঐতিহাসিকতা নিয়ে প্রশ্ন তুলেছেন। তারা তাকে পৌরাণিক চরিত্র হিসেবে খারিজ করে দিয়েছেন।
চিহ্নিতকরণ
প্রথম দিকে বিষ্ণু, কৃষ্ণ ও শিব – এই তিন হিন্দু দেবতা বিঠোবার সঙ্গে যুক্ত ছিলেন। হিন্দুরা বুদ্ধকে বিষ্ণুর নবম অবতার মনে করেন। সেই সূত্রে বুদ্ধও বিঠোবার সঙ্গে যুক্ত ছিলেন। যদিও বারকরী সম্প্রদায় মনে করে বিঠোবাই হলেন ‘স্বরূপ’ (মূল দেবতা) বিষ্ণু বা স্বয়ং বিষ্ণু। তিনি কৃষ্ণের মতো বিষ্ণুর অবতার নন। অবশ্য বিঠোবার কিংবদন্তি ও স্ত্রীগণ তাকে কৃষ্ণের সঙ্গেই যুক্ত করেছে। খ্রিস্টীয় ১৩শ শতাব্দীতে উদ্ভূত কৃষ্ণ-উপাসক মহানুভব সম্প্রদায়ও বিঠোবাকে কৃষ্ণ হিসেবে স্বীকার করেনি। বরং প্রায়শই বিঠোবার নিন্দাও করেছে।
কোনও কোনও সম্প্রদায়ে বিঠোবাকে শিবের রূপভেদ হিসেবেও পূজা করা হয়। ধাঙ্গরেরা এখনও বিঠোবাকে বীরোবা নামে এক দেবতার ভ্রাতা এবং এক শৈব দেবতা মনে করে। তারা বিঠোবাকে বৈষ্ণব দেবতা মনে করে না। আন্ডারহিলের মতে, পণ্ঢরপুরের মন্দিরটি বিষ্ণু-শিব উপাসক ভাগবত সম্প্রদায়ের প্রতিষ্ঠা করা বিষ্ণু-শিব যুগলের মন্দির। ভাগবত সম্প্রদায়ের কাছে ‘ভাগবত’ বলতে বিষ্ণু-শিব রূপী ঈশ্বরকেই বোঝায়। যদিও পণ্ঢরপুর মন্দিরের প্রধান পুরোহিত বডবা পরিবারভুক্ত ব্রাহ্মণদের মতে, “বিঠোবা বিষ্ণুও নন, শিবও নন। বিঠোবা হলেন বিঠোবা।” তবে মন্দিরের কয়েকজন পুরোহিতের মতে, বিঠোবার মূর্তির বক্ষস্থলে অঙ্কিত চিহ্নগুলি থেকে প্রমাণিত হয় যে, তিনি কৃষ্ণরূপী বিষ্ণু।
মহারাষ্ট্রের কোনও কোনও মন্দির ভাস্কর্যে ও হিন্দু জ্যোতিষ পঞ্জিকায় বিষ্ণুর নবম অবতারের ক্ষেত্রে বুদ্ধের পরিবর্তে বিঠোবাকে স্থান দেওয়া হয়েছে। খ্রিস্টীয় ১৭শ শতাব্দীতে মারাঠা শিল্পীরা বিষ্ণুর অবতারগণের চিত্র সংবলিত একটি প্যানেলে বুদ্ধের স্থানে পণ্ঢরপুরের বিঠোবার মূর্তি খোদাই করেন। শিবনেরি গুহাসমূহেও একই ছবি দেখা যায়। স্টিভেনসন বলেছেন যে, ‘বিঠোবা-ভক্তে’রা হলেন ‘বৌদ্ধ-বৈষ্ণব’। কারণ তারা বিঠোবাকে বিষ্ণুর নবম অবতার বুদ্ধ মনে করেন। কোনও কোনও সন্তকবিও বিঠোবাকে বুদ্ধের একটি রূপ হিসেবে স্তুতি করেছেন। ভারতীয় রাজনীতিবিদ ও বৌদ্ধধর্মে ধর্মান্তরিত দলিত বৌদ্ধ নেতা বি. আর. আম্বেডকর মনে করতেন যে, পণ্ঢরপুরের বিঠোবা বিগ্রহটি প্রকৃতপক্ষে বুদ্ধের মূর্তি।